Linnalahing
Linnalahing on lahingu ja taktika vorm, mida kasutatakse linnades ja muudel tiheda asustusega aladel. See erineb tavalisest lahingust taktikate ja segavate tegurite poolest. Segavad tegurid on näiteks tsiviilisikute pidev kohalolu ja asustatud aladel edasiliikumise keerukus. Linnade vallutamine annab sõjapidamises mitmeid taktikalisi eeliseid, näiteks võib nii tekitada endale hea juhtimiskeskuse või takistada vaenlasel juurde pääseda taktikaliselt kasulikule kohale. Lähivõitlus on väga oluline osa linnalahingutest. Lähivõitluseks nimetatakse seda osa linnalahingutest, mis toimub siseruumides või kus vastane on vaid mõne meetri kaugusel.